  Майя Бывальцева Удмуртиын выль тысё юэз – трититригиез – будэтозы. Со сярысь Россиысь тодосъя академилэн Урал ёзэтысьтыз Эскеронъёсъя удмурт федерал центрлэн пресс-службаез ивортэ. Центрысь будосъёсты выжтонъя но выль интылы дышетонъя ёзэтлэн кивалтӥсез, гурт возёс тодосъя докторлэн Александр Фёдоровлэн верамезъя, Россиысь тодосчиосын чабейлэсь но айраклэсь (пырейлэсь) поттэм гибридэз трос аръем тысё культураен ниманы луэ. Огшоры чабеен ӵошатыса, со огсыргес будэ но куазь вошъяськонэз умойгес чида. Асьме дорын трититригия кык урожай сётэ: тысез нянь пыжонэ кутыны луэ, нош вож модоссэ – пудо сюдыны. Сыӵе будос Удмуртилы кулэ, сое эскерыны кулэ, малы ке шуоно одӥгез валтӥсез, мар висъя та культураез – огсыр будэмез но солэн пӧртэм куазен пайдалыко луэмез Александр Фёдоров, Эскеронъёсъя удмурт федерал центрлэн будосъёсты выжтонъя но выль интылы дышетонъя ёзэтлэн кивалтӥсезТа дыре Эскеронъёсъя удмурт федерал центрысь будосъёсты выжтонъя но выль интылы дышетонъя ёзэтысь ӧнерчиос та будосэз поттӥсьёсын сое Удмуртие ваён пумысен кенешонъёс нуо. Тегъёс: Ижкар Удмуртия гуртвозёс Тодос будосъёс  